### NN 42/2025 (10.3.2025.), Odluka o davanju ovlasti Središnjem državnom uredu za središnju javnu nabavu za provedbu postupaka središnje javne nabave za javne naručitelje koji nisu obuhvaćeni člankom 12. stavkom 1. Uredbe o unutarnjem ustrojstvu Središnjeg državnog ureda za središnju javnu nabavu

VLADA REPUBLIKE HRVATSKE

581

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 12. stavka 3. Uredbe o unutarnjem ustrojstvu Središnjeg državnog ureda za središnju javnu nabavu (»Narodne novine«, broj 97/20.), Vlada Republike Hrvatske je na sjednici održanoj 7. ožujka 2025. donijela

ODLUKU

O DAVANJU OVLASTI SREDIŠNJEM DRŽAVNOM UREDU ZA SREDIŠNJU JAVNU NABAVU ZA PROVEDBU POSTUPAKA SREDIŠNJE JAVNE NABAVE ZA JAVNE NARUČITELJE KOJI NISU OBUHVAĆENI ČLANKOM 12. STAVKOM 1. UREDBE O UNUTARNJEM USTROJSTVU SREDIŠNJEG DRŽAVNOG UREDA
 ZA SREDIŠNJU JAVNU NABAVU

I.

Ovlašćuje se Središnji državni ured za središnju javnu nabavu (u daljnjem tekstu: Središnji državni ured), da u postupke javne nabave koje provodi za obveznike navedene u članku 12. stavku 1. Uredbe o unutarnjem ustrojstvu Središnjeg državnog ureda za središnju javnu nabavu (u daljnjem tekstu: Uredba) uključi dodatne korisnike, zdravstvene ustanove kojima je osnivač Republika Hrvatska (u daljnjem tekstu: korisnici središnje javne nabave), kako slijedi:

1. Klinička bolnica Dubrava, Zagreb

2. Klinička bolnica Merkur, Zagreb

3. Klinička bolnica »Sveti Duh«, Zagreb

4. Klinički bolnički centar Osijek, Osijek

5. Klinički bolnički centar Rijeka, Rijeka

6. Klinički bolnički centar Sestre milosrdnice, Zagreb

7. Klinički bolnički centar Split, Split

8. Klinički bolnički centar Zagreb, Zagreb

9. Klinika za dječje bolesti Zagreb, Zagreb

10. Klinika za infektivne bolesti »Dr. Fran Mihaljević«, Zagreb

11. Klinika za ortopediju Lovran, Lovran

12. Nacionalna memorijalna bolnica »Dr. Juraj Njavro« Vukovar, Vukovar

13. Opća bolnica » Dr. Ivo Pedišić« Sisak, Sisak

14. Opća bolnica Karlovac, Karlovac

15. Opća bolnica i bolnica branitelja Domovinskog rata Ogulin, Ogulin

16. Opća bolnica Varaždin, Varaždin

17. Opća bolnica » Dr. Tomislav Bardek« Koprivnica, Koprivnica

18. Opća bolnica » Dr. Anđelko Višić« Bjelovar, Bjelovar

19. Opća bolnica Virovitica, Virovitica

20. Opća bolnica » Dr. Josip Benčević« Slavonski Brod, Slavonski Brod

21. Opća bolnica Zadar, Zadar

22. Opća bolnica Šibensko-kninske županije, Šibenik

23. Opća i veteranska bolnica »Hrvatski ponos« Knin, Knin

24. Opća bolnica Pula, Pula

25. Opća bolnica Dubrovnik, Dubrovnik

26. Opća bolnica Zabok i bolnica hrvatskih veterana, Zabok

27. Opća bolnica Nova Gradiška, Nova Gradiška

28. Opća bolnica Gospić, Gospić

29. Opća županijska bolnica Požega, Požega

30. Opća županijska bolnica Našice, Našice

31. Opća županijska bolnica Vinkovci, Vinkovci

32. Opća županijska bolnica Pakrac i bolnica hrvatskih velikana, Pakrac

33. Županijska bolnica Čakovec, Čakovec

34. Hrvatski zavod za transfuzijsku medicinu, Zagreb

35. Hrvatski zavod za zdravstveno osiguranje, Zagreb

36. Hrvatski zavod za javno zdravstvo, Zagreb

37. Hrvatski zavod za hitnu medicinu, Zagreb

38. Imunološki zavod, Zagreb

39. Dom zdravlja Ministarstva unutarnjih poslova Republike Hrvatske, Zagreb.

II.

Postupci središnje javne nabave za čiju provedbu je ovlašten Središnji državni ured, u skladu s točkom I. ove Odluke, obuhvaćaju nabavne kategorije:

– računala i računalna oprema

– elektroničke komunikacijske usluge u pokretnoj mreži i oprema

– elektroničke komunikacijske usluge u nepokretnoj mreži i oprema.

III.

Korisnici središnje javne nabave obvezuju se u svrhu provođenja postupaka središnje javne nabave za nabavne kategorije navedene u točki II. ove Odluke, bez obzira na procijenjenu vrijednost njihove nabave, dostaviti Središnjem državnom uredu svoje potrebe u obliku i rokovima koje odredi Središnji državni ured.

IV.

Na korisnike središnje javne nabave, u odnosu na samostalno provođenje postupaka javne nabave u nabavnim kategorijama iz točke II. ove Odluke, odgovarajuće se primjenjuje odredba članka 17. Uredbe.

V.

Zadužuje se Središnji državni ured da o donošenju ove Odluke izvijesti korisnike središnje javne nabave na koje se Odluka odnosi.

VI.

Danom stupanja na snagu ove Odluke stavlja se izvan snage Odluka o davanju ovlasti Središnjem državnom uredu za središnju javnu nabavu za provedbu postupaka središnje javne nabave za javne naručitelje koji nisu obuhvaćeni člankom 12. stavkom 1. Uredbe o unutarnjem ustrojstvu Središnjeg državnog ureda za središnju javnu nabavu (»Narodne novine«, broj 130/22.)

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/69

Urbroj: 50301-05/31-25-4

Zagreb, 7. ožujka 2025.

Predsjednik
 mr. sc. Andrej Plenković, v. r.